Определение на Общия съд от 31 март 2023 г. — Mocom Compounds/EUIPO – Centemia Conseils (Near-to-Prime)
(Дело T-472/22)1
(Марка на Европейския съюз – Производство по обявяване на недействителност – Словна марка на Европейския съюз „Near-to-Prime“ – Абсолютно основание за недействителност – Описателен характер – Член 7, параграф 1, буква в) от Регламент (ЕО) 207/2009 [понастоящем член 7, параграф 1, буква в) от Регламент (ЕС) 2017/1001] – Жалба, явно лишена от всякакво правно основание)
Език на производството: немски
Страни
Жалбоподател: Mocom Compounds GmbH & Co. KG (Хамбург, Германия) (представител: J. Bornholdt, адвокат)
Ответник: Служба на Европейския съюз за интелектуална собственост (представител: T. Klee)
Друга страна в производството пред апелативния състав на EUIPO: Centemia Conseils (Анжвилер, Франция)
Предмет
С жалбата си на основание член 263 ДФЕС жалбоподателят иска отмяната и изменението на решението на първи апелативен състав на Службата на Европейския съюз за интелектуална собственост (EUIPO) от 24 май 2022 г. (преписка R 2178/2021-1)
Диспозитив
Отхвърля жалбата като явно лишена от всякакво правно основание.
Всяка страна понася направените от нея съдебни разноски.
____________
1     ОВ C 359, 19.9.2022 г.